ระเบียบคณะกรรมการช่างรังวัดเอกชนระเบียบคณะกรรมการช่างรังวัดเอกชนว่าด้วยการควบคุมการปฏิบัติงานของช่างรังวัดเอกชนและสำนักงานช่างรังวัดเอกชนพ.ศ. ๒๕๓๕ อาศัยอำนาจตามความในมาตรา ๗ (๘)แห่งพระราชบัญญัติช่างรังวัดเอกชน พ.ศ. ๒๕๓๕คณะกรรมการช่างรังวัดเอกชนวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการช่างรังวัดเอกชนว่าด้วยการควบคุมการปฏิบัติงานของช่างรังวัดเอกชนและสำนักงานช่างรังวัดเอกชน พ.ศ.๒๕๓๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้อธิบดีกรมที่ดินรักษาการตามระเบียบนี้หมวด ๑การรับเรื่องรังวัดและหลักเขตที่ดิน ข้อ ๔สำนักงานช่างรังวัดเอกชนที่ได้ทำสัญญารับจ้างทำการรังวัดที่ดินกับผู้ถือกรรมสิทธิ์ในที่ดินไว้แล้วให้นำสัญญารับจ้างทำการรังวัดที่ดินไปแสดงต่อเจ้าพนักงานที่ดิน ณสำนักงานที่ดินจังหวัดหรือสำนักงานที่ดินจังหวัดสาขาซึ่งที่ดินนั้นตั้งอยู่เพื่อขอรับเรื่องรังวัดไปดำเนินการก่อนทำการรังวัดไม่น้อยกว่าสิบวันทำการโดยต้องทำเป็นหนังสือแจ้งกำหนดวันที่จะทำการรังวัดพร้อมทั้งระบุชื่อผู้ขอรับเรื่องรังวัดด้วยข้อ ๕การรับเรื่องรังวัดไปดำเนินการ ให้ปฏิบัติดังนี้๕.๑ เมื่อผู้ถือกรรมสิทธิ์ในที่ดินยื่นคำขอแล้วให้เจ้าพนักงานที่ดินมอบเรื่องรังวัดและหนังสือแจ้งเจ้าของที่ดินข้างเคียงไปดำเนินการให้แล้วเสร็จภายในเจ็ดวันนับแต่วันยื่นคำขอรังวัด๕.๒ ให้สำนักงานช่างรังวัดเอกชนลงนามรับเรื่องรังวัดในบัญชีรับเรื่องและนัดรังวัด(ร.ว. ๑๒) และรับสำเนาเอกสารที่ผู้มีกรรมสิทธิ์ในที่ดินยื่นคำขอรังวัดไว้ตามมาตรา๔๕ แห่งพระราชบัญญัติช่างรังวัดเอกชน พ.ศ. ๒๕๓๕หนังสือแจ้งเจ้าของที่ดินข้างเคียงพร้อมด้วยสำเนาเอกสารเกี่ยวกับหลักฐานแผนที่และเอกสารอื่นที่จำเป็นในการรังวัด(ถ้ามี) จากเจ้าพนักงานที่ดิน๕.๓ รับหลักเขตที่ดินโดยต้องชำระเงินให้กับสำนักงานที่ดินที่รับเรื่องรังวัดนั้นและให้ลงนามรับหลักเขตที่ดินในบัญชีรับจ่ายหลักคอนกรีต(บ.ท.ด. ๓๒)พร้อมนำใบเสร็จรับเงินค่าหลักเขตที่ดินปิดไว้ด้านหลังคำขอหนึ่งฉบับและเก็บไว้เป็นหลักฐานหนึ่งฉบับหมวด ๒การแจ้งเจ้าของที่ดินข้างเคียงให้ไประวังชี้แนวเขตและลงนามรับรองแนวเขตที่ดิน ข้อ ๖ให้สำนักงานช่างรังวัดเอกชนจัดส่งหนังสือแจ้งเจ้าของที่ดินข้างเคียงให้ไประวังชี้แนวเขตและลงนามรับรองเขตที่ดินโดยเร็ว ถ้าส่งทางไปรษณีย์จะต้องลงทะเบียนตอบรับและต้องปฏิบัติให้เป็นไปตามระเบียบวิธีการของกรมที่ดินที่ใช้บังคับอยู่ด้วยข้อ ๗เมื่อสำนักงานช่างรังวัดเอกชนมีความจำเป็นจะนัดทำการรังวัดใหม่และต้องแจ้งเจ้าของที่ดินข้างเคียงมาระวังชี้แนวเขตตามระเบียบวิธีการของกรมที่ดินให้แจ้งกำหนดวันที่จะทำการรังวัดให้เจ้าพนักงานที่ดินทราบเพื่อจะได้จัดทำหนังสือแจ้งเจ้าของที่ดินข้างเคียงให้ไประวังชี้แนวเขตและลงนามรับรองเขตที่ดินสำหรับการส่งหนังสือแจ้งเจ้าของที่ดินข้างเคียงให้ไประวังชี้แนวเขตและลงนามรับรองเขตที่ดินให้ปฏิบัติตามข้อ ๖หมวด ๓การรังวัดที่ดิน ข้อ ๘ในการรังวัด ช่างรังวัดเอกชนต้องปฏิบัติตามวิธีการรังวัดซึ่งกำหนดตามประมวลกฎหมายที่ดินและระเบียบคำสั่ง หรือหนังสือสั่งการที่กรมที่ดินได้วางแนวทางปฏิบัติไว้ข้อ ๙หลักเขตที่ดินที่รับไปตามข้อ ๕.๓ หากใช้ไม่หมดช่างรังวัดเอกชนต้องนำมาเก็บรักษา ณ สำนักงานช่างรังวัดเอกชนเพื่อใช้ในการรังวัดที่ดินรายอื่นหมวด ๔การรายงานการรังวัดที่ดิน ข้อ ๑๐ช่างรังวัดเอกชนผู้ทำการรังวัดต้องรายงานการรังวัดในแบบรายงานการรังวัดสำนักงานช่างรังวัดเอกชนซึ่งมีรายละเอียดอย่างน้อย ดังต่อไปนี้๑๐.๑ เหตุการณ์ในการรังวัดที่ดิน๑๐.๒ การรังวัดตรงตามคำขอหรือมีการเปลี่ยนแปลง๑๐.๓ การส่งหนังสือแจ้งเจ้าของที่ดินข้างเคียงได้ครบถ้วนหรือไม่ถ้าไม่ครบเพราะเหตุใด๑๐.๔เจ้าของที่ดินข้างเคียงมาระวังชี้แนวเขตและลงนามรับรองเขตที่ดินครบถ้วนหรือไม่เพียงใด เพราะเหตุใด๑๐.๕ ผลการรังวัดเกี่ยวกับแผนที่ เนื้อที่และข้างเคียงเป็นอย่างใดมีเหตุขัดข้องประการใดหรือไม่๑๐.๖ ใช้หลักเขตที่ดินที่รับตามข้อ ๕.๓ ไปจำนวนเท่าใดคงเหลือจำนวนเท่าใด หมายเลขใดบ้างหากเป็นกรณีที่ได้นำหลักเขตที่ดินเหลือจากการใช้รายอื่นมาใช้ในการรังวัดรายนี้ต้องรายงานให้ทราบด้วยว่าหลักเขตที่ดินนั้น ๆ เหลือมาจากใบเสร็จรับเงินค่าหลักเขตที่ดินเลขที่เท่าใดเล่มใด วัน เดือน ปีใดพร้อมทั้งสำเนาใบเสร็จรับเงินค่าหลักเขตที่ดินนั้นประกอบเรื่องรังวัดไว้ด้วย๑๐.๗รายละเอียดเกี่ยวกับชนิดและหมายเลขของเครื่องมือที่ใช้ทำการรังวัดตลอดจนเลขที่หนังสือรับรองของเครื่องมือดังกล่าวพร้อมทั้งให้แนบสำเนาหนังสือรับรองด้วย๑๐.๘ให้เสนอความเห็นต่อเจ้าพนักงานที่ดินเพื่อประกอบการพิจารณาดำเนินการต่อไป๑๐.๙ ลงชื่อพร้อมทั้งระบุเลขที่ใบอนุญาตเป็นช่างรังวัดเอกชนหมวด ๕การส่งเรื่องรังวัด ข้อ ๑๑เมื่อช่างรังวัดเอกชนได้ดำเนินการเรื่องรังวัดเสร็จและผู้จัดการสำนักงานช่างรังวัดเอกชนได้ตรวจสอบและลงชื่อรับรองผลการรังวัดหรือกรณีผู้จัดการสำนักงานช่างรังวัดเอกชนเป็นผู้ทำการรังวัดให้ช่างรังวัดเอกชนที่อยู่ในสังกัดตรวจสอบและลงชื่อรับรองผลการรังวัดแล้วให้นำเรื่องรังวัดและเอกสารที่เกี่ยวข้องทั้งหมดส่งเจ้าพนักงานที่ดิน ณสำนักงานที่ดินจังหวัด หรือสำนักงานที่ดินจังหวัดสาขา ที่ได้รับเรื่องรังวัดนั้นมาโดยให้จัดทำบัญชีจำนวนเอกสารที่ส่งตามแบบ สชอ.๗ ท้ายระเบียบนี้ข้อ ๑๒เรื่องรังวัดขัดข้องจะต้องมีการแก้ไขเมื่อเจ้าพนักงานที่ดินได้แจ้งให้สำนักงานช่างรังวัดเอกชนทราบแล้วให้มารับเรื่องรังวัดภายในสามวันนับแต่วันที่ได้รับแจ้งเพื่อไปดำเนินการแก้ไขกรณีขัดข้องจะต้องมีการนัดรังวัดใหม่ให้ปฏิบัติตามข้อ ๗หมวด ๖การควบคุมการปฏิบัติงาน ข้อ ๑๓เมื่อใบอนุญาตจัดตั้งสำนักงานช่างรังวัดเอกชนสิ้นสุดลงให้ผู้จัดการสำนักงานช่างรังวัดเอกชนรวบรวมคำขอรังวัดซึ่งยังไม่เริ่มดำเนินการหรือดำเนินการยังไม่แล้วเสร็จส่งมอบให้เจ้าพนักงานที่ดินเพื่อดำเนินการตามมาตรา ๕๖แห่งพระราชบัญญัติช่างรังวัดเอกชน พ.ศ. ๒๕๓๕ภายในเจ็ดวันนับแต่วันที่ใบอนุญาตจัดตั้งสิ้นสุดลงความในวรรคก่อนไม่ใช้บังคับแก่กรณีใบอนุญาตจัดตั้งสำนักงานช่างรังวัดเอกชนสิ้นสุดลงตามมาตรา๓๖ (๑)และทายาทหรือผู้จัดการมรดกของผู้รับใบอนุญาตจัดตั้งสำนักงานช่างรังวัดเอกชนซึ่งมีคุณสมบัติและไม่มีลักษณะต้องห้ามตามมาตรา๒๕ ได้ดำเนินการตามมาตรา ๓๗ แห่งพระราชบัญญัติช่างรังวัดเอกชน พ.ศ. ๒๕๓๕ข้อ ๑๔ผู้รับใบอนุญาตจัดตั้งสำนักงานช่างรังวัดเอกชนและผู้จัดการสำนักงานช่างรังวัดเอกชนต้องควบคุมกำกับ ดูแล ช่างรังวัดเอกชนที่อยู่ในสังกัดให้ปฏิบัติหน้าที่เป็นไปตามกฎกระทรวงระเบียบ คำสั่งเกี่ยวกับการรังวัดที่ออกตามประมวลกฎหมายที่ดินและต้องควบคุมตรวจสอบช่างรังวัดเอกชนที่อยู่ในสังกัดให้ปฏิบัติตามมรรยาทช่างรังวัดเอกชนโดยเคร่งครัดประกาศ ณ วันที่ ๒๖ ตุลาคม พ.ศ. ๒๕๓๕ผัน จันทรปานอธิบดีกรมที่ดินประธานคณะกรรมการช่างรังวัดเอกชน[เอกสารแนบท้าย]๑. บัญชีจำนวนเอกสาร (แบบ สชอ. ๗)(ดูข้อมูลจากภาพกฎหมาย)กฤษดายุทธ/ผู้จัดทำ๗ พฤษภาคม ๒๕๕๖วิชพงษ์/ผู้ตรวจ๙ พฤษภาคม ๒๕๕๖[๑] ราชกิจจานุเบกษาเล่ม ๑๐๙/ตอนที่ ๑๑๘/หน้า ๑๔/๘ ธันวาคม ๒๕๓๕